Hóman Bálint

vallás- és közoktatásügyi miniszter

Kossuth Lajos tér 1-3.

1055 Budapest

Gerevich Tibor

Ferenczy István utca 16.

1051 Budapest

Mélyen Tisztelt Nagyméltóságú Hóman Bálint Uram!

Értesültem afelől, milyen állapotok uralkodnak nemzetünk színházának szervezetén belül, és úgy vélem, javasolhatnék egy megoldást ezen égető problémákra.

Mivel mind a színlap mind pedig a technikai háttér fejlesztésre, megújításra szorul, önnön véleményem szerint nem találhatnánk alkalmasabb személyt ezek kieszközölésére Németh Antal feltörekvő direktornál.

Nemrégiben lehetőségem adódott megtekinteni legfrissebb előadását az Olasz Tudományos Akadémia kongresszusán a mai színházi világgal való kontaktusban ékes olasz és germán nyelven szólván, és örömömre szolgált hallani forradalmian újító ideáit.

Németh úr jelentős ismeretekkel rendelkezik idegen náció teátrumaival kapcsolatosan, hiszen francia és német földön bővíthette tudását elnyert stipendiumának keretében. Ezen jártasságát kamatoztathatná hazánk határain belül is, hiszen a haladáshoz elengedetlen, hogy a magyar szellemi tőke megfelelő fórumot kapjon.

Úgy vélem, a magyar kultúrfölénynek jót tenne, ha Antalhoz hasonló szaktekintélyeket neveznénk ki eme fontos tisztségek betöltésére, és hiszem, hogy mi, igaz magyarok a sikeres revízió reményében közösen gigászi tetteket vihetünk véghez mind szellemi mind szomatikus értelemben.

Maradok tisztelettel,

Gerevich Tibor

Kelt: Budapest, 1935. március 4.